Важна адзначыць, што да правядзення фестывалю Adnak! адсутнічаў комплексны аналіз і сістэматызацыя беларускамоўнай рэкламы, хаця было відавочна, што інтарэс прафесіяналаў галіны да ўжывання беларускай мовы пастаянна расце. Разам з тым, у асноўнай сваёй масе замоўцы не рызыкавалі ўжываць яе ў рэкламных камунікацыях: пад пытанне ставілася эфектыўнасць гэтага інструмента. Матэрыялы, сабраныя на фестывалі Adnak!, даюць багатыя дадзеныя для аналізу і пацвярджэння таго пункту гледжання, што беларускамоўная рэклама з’яўляецца перспектыўнай і актуальнай і дае шырокія магчымасці для эфектыўнай камунікацыі.